૩. જેમ જેમ બીજો તબક્કો શરુ થાય તેમ તેમ સ્ત્રી થોડી રિલેક્સ થતી હોય છે અને થોડા ઘણા અંશે શારીરિક તકલીફો પણ ઓછી થઇ ગઈ હોય છે. બીજા તબક્કામાં સ્ત્રીનું વજન વધે છે અને પેટ પણ થોડું ઉપસેલું દેખાય છે. આ તબક્કામાં થોડી હળવી કસરત કરી શકાય. બગીચામાં ધીમે ધીમે ઘાસ પર ચાલવું જોઈએ. આ તબક્કામાં સ્ત્રીનાં ઉદરમાં બાળકનો ફરકાટ મેહસૂસ થતો હોય છે. તેણે સંગીત સાંભળવું જોઈએ, કેમ કે આ તબક્કામાં બાળકના કાનનો વિકાસ થતો હોય છે. માતા જયારે જયારે પેટ પર હાથ મુકે ત્યારે ત્યારે બાળકને તેની માતાનો સ્પર્શ મેહસૂસ થતો હોય છે. કદાચ આ જ કારણસર જયારે બાળક જન્મે ત્યારે તેની માતા સિવાય તે બીજા પાસે જાય ત્યારે રડતું હોય છે. સ્પર્શની આ ભાષા બાળકને તે પેટમાં હોય ત્યારથી સમજાતી હોય છે. આ તબક્કામાં SEX કરવું હિતાવહ છે પણ તેની માટેના જુદા જુદા આસનો હોય છે, તે માટે તમે જે ડોક્ટરને કન્સલ્ટ કરતા હોવ તેમની સલાહ લેવી જરૂરી છે. માતાએ બાળક સાથે વાત કરવાની શરૂઆત આ તબક્કાથી શરુ કરવી જોઈએ. કેહવાય છે ને કે માતા એ બાળકની પેહલી શિક્ષક હોય છે તો તેની શરૂઆત આ જગ્યા એથી થતી હોય છે. માતા બાળકને જેવું બનાવવા માંગતી હોય તેવા વિચારો તેણે રોજ બાળક સાથે વાત કરીને શેર કરવા જોઈએ. જેમ કે કોઈ માતા પોતાના બાળકને સાહસિક બનાવવા માંગે છે તો તેણે એ વિષે પોતાના વિચારોની બાળક સાથે વાત કરવી જોઈએ. તેણે પોતાની બધી જ હકારાત્મક ઉર્જા બાળકમાં સીચવી જોઈએ.